**III ИЗВРШАВАЊЕ БУЏЕТА**

Члан 4.

У складу са Законом о одређивању максималног броја запослених у локалној администрацији („Службени гласник РС“, број 104/2009), број запослених код корисника буџета не може прећи максималан број запослених на неодређено и одређено време, и то:

* 94 запослених у локалној администрацији на неодређено време;
* 3 запослених у локалној администрацији на одређено време;
* 53 запослених у предшколској установи на одређено време;
* 6 запослених у предшколској установи на неодређено време;
* 2 запослених у Туристичкој организацији на неодређено време;
* 8 запослених у Народној библиотеци на неодређено време;
* 19 запослених у јавним предузећима на неодређено време;

Члан 5.

За извршавање ове Одлуке одговоран је председник општине.

Наредбодавац за извршење буџета је председник општине.

Члан 6.

Наредбодавац директних и индиректних корисника буџетских средстава је функционер, односно лице које је одговорно за управљање средствима, преузивање обавеза. Издавање налога за плаћање који се извршавају из средстава органа, као и за издавање налога за уплату средстава која припадају буџету.

Члан 7.

Орган управе надлежан за финансије обавезан је да редовно прати извршење буџета и најмање два пута годишње информише председника општине (општинско веће), а обавезно у току од петнаест дана по истеку шестомесечног, односно деветомесечног периода.

У року од петнаест дана по подношењу извештаја из става 1. Овог члана (општинско веће) усваја и доставља извештај Скупштини општине.

Извештај садржи и одступања између усвојеног буџета и извршења и образложења великих одступања.

Члан 8.

Одлуку о промени апропријације и преносу апропријације у текућу буџетску резерву, у складу са чланом 61. Закона о буџетском систему доноси општинско веће, (председник).

Члан 9.

Решење о употреби текуће буџетске и сталне буџетске резерве на предлог локалног органа управе надлежног за финансије доноси општинско веће, (председник).

Члан 10.

Новчана средства буџета општине, директних и индиректних корисника средстава тог буџета, као и других корисника јавних средстава који су укључени у консолидовани рачун трезора општине, воде се и депонују на консолидованом рачуну трезора.

Члан 11.

Директни и индиректни корисници буџетских средстава могу користити средства распоређена овом Одлуком само за намене за које су им по њиховим захтевима та средства одобрана и пренета.

Корисник буџетских средстава, који одређени расход извршава из средстава буџета и из других прихода, обавезан је да измирење тог расхода прво врши из прихода из тих других извора.

Члан 12.

Преузете обавезе и све финансијске обавезе морају бити извршене искључиво на принципу готовинске основе са консолидованог рачуна трезора, осим ако је законом, односно актом Владе предвиђен другачији метод.

Члан 13.

Корисник буџета може преузимати обавезе на терет буџета само до износа апропријације утврђене Одлуком.

Корисници буџетских средстава преузимају обавезе само на основу писаног уговора или другог правног акта, уколико законом није друкчије прописано.

Преузете обавезе чији је износ већи од износа средстава предвиђених Одлуком или су у супротности са Законом о буџетском систему, не могу се извршавати на терет буџета.

Члан 14.

Корисници буџетских средстава приликом додељивања уговора о набавци добара, пружању услуга или извођењу грађевинских радоа, морају да поступе у складу са прописима који уређују јавне набавке.

Набавком мале вредности, у смислу прописа о јавним набавкама сматра се набавка чија је вредност дефинисана Законом којим се уређује буџет Републике Србије за 2013.годину.

Члан 15.

Обавеза према корисницима буџетских средстава извршавају се сразмерно оствареним примањима буџета. Ако се у току године примања смање, издаци буџета извршаваће се по приоритетима, и то: обавезе утврђене законским прописима на постојећем нивоу и минимални стални трошкови неопходни за несметано функционисање корисника буџетских средтава.

Ако корисници буџетских средстава остваре додатне приходе у износу већем од износа исказаног у члану 3.ове Одлуке, могу користити средства остварена из додатних прихода до нивоа до ког су та средства и остварена, а за намене утврђене овом Одлуком.

Ако корисници буџетских средстава не остваре додатне приходе, утврђене у члану 3.ове Одлуке, апропријације утврђене из тих прихода неће се извршавати на терет средстава буџета.

Члан 16.

Корисник буџетских средстава не може, без претходне сагласности председника општине, засновати радни однос са новим лицима до краја 2014. године, уколико средства потребна за исплату плата тих лица нису одређена у оквиру износа средстава која су, у складу са овом одлуком, предвиђена за плате том буџетском кориснику.

Члан 17.

Средства распоређена за финансирање расхода и издатака корисника буџета, преносе се на основу њиховог захтева и у складу за одобреним квотама у тромесечним плановима буџета.

Уз захтев, корисници су дужни да доставе комплетну документацију за плаћање (копије).

Члан 18.

За финансирање дефицита текуће ликвидности, који може да настане услед неуравнотежености кретања у приходима и расходима буџета, председник општине може се задужити у складу са одредбама члана 35.Закона о јавном дугу („Службени гласник РС“, број 61/2005).

Члан 19.

Корисници буџетских средстава пренеће на рачун извршење буџета до 31.децембра 2013.године, средства која нису утрошена за финансирање расхода у 2013.години, која су овим корисницима пренета у складу са Одлуком о буџету општине Куршумлија за 2013.годину.

Члан 20.

Изузетно, у случају да се буџету општине Куршумлија из другог буџета (Републике, Покрајине, друге општине) определе актом наменска трансферна средства, укључујући и наменска тренсферна средства за надокнаду штета услед елементарних непогода, као и у случају уговарања донације, чији износи нису могли бити познати у поступку доношења ове одлуке, орган управе наделжан за финансије на основу тог акта отвара одговарајуће апропријације за извршење расхода по том основу, у складу са чланом 5. Закона о буџетском систему.

Члан 21.

Ову Одлуку објавити у службеном гласилу општине и доставити Министарству финансија.

Члан 22.

Ова Одлука примењиваће се даном доношења.

**СКУПШТИНА ОПШТИНЕ КУРШУМЛИЈА**

**Броj I-400- /2015 ПРЕДСЕДНИК СКУПШТИНЕ**

**У Куршумлији, . године Горан Бојовић проф.**

 **\_\_\_\_\_\_\_\_\_\_\_\_\_\_\_\_\_\_\_\_\_\_**